AFRIKAANSE OPSOMMING: Hierdie werkstuk bied 'n uiteensetting van die gekombineerde gebruik van objekgeorienteerde prograrnmering en simulasie, met die doel om 'n ondememing se logistieke funksies te beplan en te bedryf. 'n Gevallestudie word gebruik om die toepassing daarvan te verduidelik, en die berekeninge vir die simulasie word ondersteun deur rekenaarprograrnmatuuf bekend as SIMPLE++. Die program bied 'n simulasiebenadering vir die stelselnabootsing deur middel van objekformulering en interaksie tussen objekte . 'n Objekbenadering word gebruik in die analise van 'n koeriermaatskappy se ontvangste- en verspreidingsaanleg, met die oog op evaluering van die huidige stelsel. Die simulasieresultate het aangetoon dat daar 'n wanbalans in die kapasiteitsbelading van sornmige werkstasies bestaan. Die maatskappy se benutting van die meeste van sy hulpbronne is redelik goed, maar deur 'n herstrukturering van aktiwiteite is dit moontlik om 'n meer doeltreffende stelsel te verkry. Die model is die eerste elektroniese voorstelling en beplanningshulp beskikbaar van die maatskappy se aktiwiteite, en vul 'n leemte in hulle beplanningsfunksie. Die voltooide model bereik sy potensiaal wanneer dit gebruik word as strategiese operasionele gereedskapstuk, waarmee die verwagte resultate van aanpassings in die werkswyse en fisiese veranderinge voorspel kan word.